Djevojačka kula

Djevojačka kula (tur. Kız Kulesi), također poznata i kao Leanderova kula iz bizantijskog perioda je kula (danas svjetionik) na malehnom ostrvu smještenom na južnom ulazu u bosforski moreuz oko 180 metara od azijske obale naselja Üsküdar u Istanbulu, Turska.

 Historija 
Nakon pomorske bitke kod Kizika, atinski general Alkibijad je navodno napravio carinsku stanicu za brodove koji dolaze iz Crnog mora, na malehnoj stijeni u neposrednoj blizini obale antičkog Chrysopolisa (danas Üsküdar).Müller-Wiener (1977), str. 334 Na tom mjestu je 1110. godine bizantijski car Aleksije I Komnen napravio drvenu kulu zaštićenu kamenim zidom. Od kule pružao se željezni lanac preko moreuza do druge kule izgrađene na evropskoj strani, u kvartu Mangana u Konstantinopolju. Ostrvce je tada bilo povezano sa azijskom obalom preko odbrambenog zida, čiji su ostaci i danas vidljivi ispod vode. Tokom opsade Konstantinopolja 1453. godine, Djevojačku kulu je držao bizantijski garnizon pod komandom venecijanca Gabriele Trevisana. Nakon što je grad osvojila osmanlijska vojska, sultan Mehmed II je koristio kulu kao osmatračnicu. Kula, pogrešno nazvana Leanderova kula po legendi o heroju i Leanderu (a koja se prema legendi odvijala u Dardanelima), srušena je u zemljotresu 1509. godine, a 1721. godine je spaljena. Pošto je kula korištena kao svjetionik, okolni zidovi su popravljani 1731. i 1734. godine, sve dok 1763. godine kula nije ponovo ozidana od kamena. Od 1829. godine, kula se koristila kao karantena, a 1832. godine obnovio ju je sultan Mahmud II. Ponovo je obnovljena od strane lučkih vlasti 1945. godine, dok je najnovija obnova izvršena 1998. godine, kada su dodani čelični oslonci oko drevne kule kao dodatno osiguranje protiv zemljotresa  što je značajno pomoglo da ne dođe do većih oštećenja nakon zemljotresa koji je pogodio Izmit 17. augusta 1999. godine. Unutrašnjost kule je pretvorena u popularni kafić i restoran, iz kojih se pruža lijep pogled na Istanbul. Do kule plove privatni čamci i brodići, nekoliko puta dnevno.

Legenda
Postoje brojne legende o gradnji Djevojačke kule i njenom položaju. Prema najpopularnijoj turskoj legendi, sultan je imao jednu kćerku koju je mnogo volio. Jednog dana, prorok je prorekao da će ona umrijeti od zmijskog otrova na svoj 18. rođendan. Da bi to spriječio, sultan je kćerku sakrio daleko od obale te je smjestio na malehnom ostrvu, gdje nije mogla doći nijedna zmija. Princeza je živjela u kuli, koju je sultan namjenski izgradio za voljenu kćerku, te ju je često posjećivao.

Na njen 18. rođendan, sultan joj je poklonio košaru egzotičnog voća kao rođendanski poklon, sretan što je uspio spriječiti proročanstvo. Međutim, u košari je bila sakrivena zmija koja je ugrizla princezu, te je ona ubrzo umrla na očevim rukama, tačno kako je navedeno u proročanstvu. Zbog toga se kula još naziva i Djevičanska kula.

Kula danas
Danas, u kuli je smješten restoran na prvom spratu, a na vrhu se nalazi kafić.

Slika Djevojačke kule nalazi se na naličju novčanica od 10 turskih lira iz perioda 1966 - 1981.Centralna Banka Republike Turske . Muzej banknota: 6. emisiona grupa - 10 turskih lira - I. serija  & II. serija .

Djevojačka kula u popularnoj kulturi
Kula je prikazana u filmu iz serijala o James Bondu - The World Is Not Enough.
Kula je prikazana u filmu Hitman.
Kula je bila jedno od mjesta održavanja američke reality igre The Amazing Race 7.
Vrlo često je bila prikazivana u turskoj drami Dolina vukova.
Prikazana je u računarskoj igri Assassin's Creed: Revelations, gdje je bila mjesto gdje je bio sakriven jedan od ključeva koje je igrač morao sakupiti da bi završio igru.

 Galerija 

 Literatura 

 Reference 

 Vanjski linkovi 

 Djevojačka kula (3D panorama)
 Historija i legende Djevojačke kule

D
Kategorija:Turističke atrakcije u Istanbulu